Ìsuli Ègadi

L' Ìsuli Ègadi sunnu n'arcipèlacu di ìsuli chi s'attròvanu a ovest di Tràpani. Li tri ìsuli principali sunnu Favignana, Lèvanzu e Marèttimu. Storia Lu 10 di marzu dû 241 a.C. l' Ìsuli Ègadi forru lu tiatru di la battaghia tra rumani e Cartagginisi chi si cunchiurìu cu la vittoria di Roma e la fini dâ prima guerra pùnica. A riordu di tuttu lu sangu jittatu a mari nta ssa battagghia, a Favignana, 'n facci ô locu dû cummattimentu, c'esti na playa saputa sèntiri "Cala Russa".